Source: http://www.europarl.europa.eu/doceo/document/A-8-2018-0153_RO.html
Timestamp: 2019-12-15 02:22:45+00:00

Document:
RAPORT referitor la propunerea de regulament al Parlamentului European și al Consiliului de modificare a Regulamentului (UE) nr. 1093/2010 în ceea ce privește stabilirea sediului Autorității Bancare Europene
Procedură : 2017/0326(COD)
Stadii ale documentului : A8-0153/2018
referitor la propunerea de regulament al Parlamentului European și al Consiliului de modificare a Regulamentului (UE) nr. 1093/2010 în ceea ce privește stabilirea sediului Autorității Bancare Europene
Raportori: Burkhard Balz, Pervenche Berès
referitoare la propunerea de regulament al Parlamentului European și al Consiliului de modificare a Regulamentului (UE) nr. 1093/2010 în ceea ce privește stabilirea sediului Autorității Bancare Europene
– având în vedere propunerea Comisiei prezentată Parlamentului European și Consiliului (COM(2017)0734,
– având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0420/2017),
– având în vedere articolul 295 din Tratatul privind funcționarea Uniunii Europene, precum și Acordul interinstituțional din 13 aprilie 2016 privind o mai bună legiferare dintre Parlamentul European, Consiliu și Comisie, care și-au demonstrat angajamentul față de cooperarea loială și transparentă pe parcursul întregului ciclu legislativ și asigurarea egalității între colegiuitori;
– având în vedere Declarația comună din 19 iulie 2012 a Parlamentului European, a Consiliului Uniunii Europene și a Comisiei Europene privind agențiile descentralizate,
– având în vedere procedura care conduce la o decizie privind mutarea Agenției Europene pentru Medicamente și a Autorității europene de supraveghere (Autoritatea Bancară Europeană) (EBA), în contextul retragerii Regatului Unit din Uniune, astfel cum a fost aprobată în cadrul Consiliului European (articolul 50 din TUE) la 22 iunie 2017;
– după consultarea Băncii Centrale Europene,
– având în vedere raportul Comisiei pentru afaceri economice și monetare și avizul Comisiei pentru bugete, precum și cel al Comisiei pentru afaceri constituționale (A8-0153/2018),
2. solicită revizuirea imediată a abordării comune anexate la Declarația comună a Parlamentului European, a Consiliului Uniunii Europene și a Comisiei Europene privind agențiile descentralizate din 19 iulie 2012, pentru a ține seama în mod corespunzător de rolul Parlamentului European în procesul decizional privind sediul agențiilor, având în vedere prerogativele sale de colegiuitor în cadrul procedurii legislative ordinare, și solicită, așadar, implicarea strânsă a Parlamentului European în acest proces decizional;
3. reamintește criteriile definite de către Comisie și aprobate de șefii de stat sau de guvern ai UE 27 la Consiliul European (articolul 50 din TUE) din 22 iunie 2017 pentru mutarea agențiilor Uniunii cu sediul în Londra în contextul retragerii Regatului Unit din Uniune, și anume: i) asigurarea că agenția poate ocupa sediul și poate să își preia atribuțiile la data retragerii Regatului Unit din Uniune; ii) accesibilitatea amplasamentului; iii) existența unei infrastructuri educaționale adecvate pentru copiii personalului agenției; iv) accesul corespunzător la piața forței de muncă, securitate socială și asistență medicală, atât pentru copii, cât și pentru soți/soții; v) continuitatea activității și vi) echilibrul geografic;
4. regretă faptul că Parlamentul nu a fost implicat în procesul de definire și de ponderare a criteriilor pentru a selecta amplasarea sediului ABE, în ciuda prerogativelor Parlamentului, conform cărora Parlamentul și Consiliul legiferează împreună asupra Regulamentului (UE) nr. 1093/2010(2) de instituire a ABE și stabilire a amplasării sediului său;
5. reamintește că decizia din 2010 privind amplasarea ABE, împreună cu decizia privind amplasarea EIOPA și ESMA, au fost luate în conformitate cu procedura legislativă ordinară după o procedură de trilog completă; constată că amplasarea sediului celeilalte agenții ce urmează a se muta de la Londra a fost decis prin comun acord între reprezentanții guvernelor statelor membre, reuniți la nivel de șefi de stat și de guvern; atrage atenția asupra faptului că Consiliul (articolul 50 din TUE) a ales noul sediu al ABE pe baza Declarației comune privind agențiile descentralizate din 19 iulie 2012, a cărei putere de lege este inferioară Regulamentului (UE) nr. 1093/2010;
6. regretă lipsa de transparență și de răspundere ce a caracterizat procedura de vot la care a procedat Consiliul la 20 noiembrie 2017, deciziile finale fiind luate prin tragere la sorți; subliniază faptul că agențiile sunt în prezent finanțate parțial de la bugetul Uniunii și că, de asemenea, costurile de transfer vor fi parțial acoperite de la bugetul Uniunii și fac obiectul unor negocieri în curs de desfășurare între Uniunea Europeană și Regatul Unit; subliniază, prin urmare, necesitatea răspunderii democratice, precum și a unui proces decizional ușor de înțeles și transparent în interesul cetățenilor europeni; solicită detalii suplimentare cu privire la ponderarea criteriilor aplicate de Consiliu în procedura de selecție pentru amplasarea sediului ABE;
7. consideră că Parlamentul ar trebui să fie implicat în mod sistematic și pe picior de egalitate cu Comisia și Consiliul în definirea și ponderarea criteriilor pentru stabilirea sediilor tuturor organismelor și agențiilor Uniunii; invită Comisia și Consiliul să lanseze o revizuire a Declarației comune din 19 iulie 2012 privind agențiile descentralizate, cu scopul de a asigura o implicare accentuată a Parlamentului European, respectând în special competențele sale de codecizie;
8. subliniază diferitele sarcini și domenii de competență ale autorităților europene de supraveghere ABE, EIOPA și ESMA; reamintește decizia deliberată a colegiuitorilor de a înființa trei autorități cu atribuții distincte și domenii de competență separate, una pentru sectorul bancar, una pentru valori mobiliare și una pentru asigurări și pensii; solicită ca această separare să rămână în continuare reflectată în competențele de reglementare și de supraveghere, în modul lor de organizare și în finanțarea activităților lor, independent de locul unde este amplasat sediul lor, permițând totodată, unde este posibil, partajarea serviciilor administrative și de gestionare a clădirilor care nu sunt legate de activitățile de bază; solicită Comisiei și Consiliului să protejeze structura actuală a celor trei autorități în timpul și după finalizarea procesului de mutare a ABE; solicită o actualizare periodică din partea Comisiei în această privință, în special în timpul procedurii legislative în curs privind revizuirea autorităților europene de supraveghere (COM(2017)0536); reamintește că articolul 7 din Regulamentul (UE) nr. 1093/2010 face parte din procedura legislativă în curs de revizuire a Autorităților europene de supraveghere (COM(2017)0536);
9. subliniază faptul că noul sediu trebuie să fie gata, iar mutarea să aibă loc înainte de momentul în care retragerea Regatului Unit din Uniunea Europeană intră în vigoare;
de modificare a Regulamentului (UE) nr. 1093/2010 în ceea ce privește stabilirea sediului Autorității Bancare Europene
(1) În contextul notificării transmise de Regatul Unit la 29 martie 2017 privind intenția sa de a părăsi Uniunea, în conformitate cu articolul 50 din Tratatul privind Uniunea Europeană (TUE), celelalte 27 de state membre, reunite în marja Consiliului Afaceri Generale (articolul 50), au ales Paris, Franța drept nou sediu al Autorității europene de supraveghere (Autorității Bancare Europene) (ABE).
(1a) Costurile asociate transferului de sediu al ABE sunt o consecință a deciziei unilaterale a Regatului Unit de a părăsi Uniunea. Cu toate acestea, în conformitate cu prevederile raportului comun al negociatorilor Uniunii Europene și ai guvernului Regatului Unit adoptat la 8 decembrie 2017 și cu angajamentul asumat de Regatul Unit de a contribui la bugetul general al Uniunii Europene pentru exercițiile financiare 2019 și 2020, ca și cum ar continua să facă parte din Uniune, și de a contribui la finanțarea angajamentelor restante la 31 decembrie 2020, aceste costuri trebuie suportate de către toți contribuabilii din Uniune prin intermediul bugetului general al Uniunii. Regatul Unit s-a oferit să inițieze discuții cu agențiile Uniunii care își au sediul la Londra pentru a analiza modul în care acestea și-ar putea reduce costurile de transfer.
(2) Având în vedere articolul 50 alineatul (3) din TUE, ABE ar trebui să se mute în noul sediu de la data la care tratatele încetează să se aplice Regatului Unit sau de la 30 martie 2019, luându-se în considerare data care survine prima.
(3) Pentru a asigura buna funcționare a ABE în noul său amplasament, înainte de mutarea ABE în noul său sediu ar trebui încheiat un acord privind sediul și ar trebui aprobat un proiect de construcție în conformitate cu articolul 88 din Regulamentul delegat (UE) nr. 1271/2013 al Comisiei(6). Noul sediu ar trebui să fie pregătit pentru mutarea definitivă înainte de momentul în care retragerea Regatului Unit din Uniune intră în vigoare. Acordul privind sediul ar trebui să reflecte responsabilitatea care le revine autorităților franceze în ceea ce privește asigurarea condițiilor optime și a celei mai eficiente soluții pentru amplasarea sediului ABE.
(3a) Transferul sediului ABE nu aduce atingere schemei de personal a acesteia, astfel cum a fost adoptată de Parlamentul European și de Consiliu, și nici modului în care dispozițiile Statutului funcționarilor se aplică funcționarilor și celorlalți agenți care lucrează în cadrul ABE.
(4) Pentru a acorda ABE suficient timp pentru mutarea în noul sediu, prezentul regulament ar trebui să intre în vigoare în regim de urgență, ținându-se cont de competențele de codecizie ale Parlamentului European și ale Consiliului.
(4a) În vederea recunoașterii posibilității ca sediul unei agenții descentralizate să fie stabilit într-un act legislativ al Uniunii care face obiectul procedurii legislative ordinare, Parlamentul European, Consiliul și Comisia se angajează să încheie o versiune revizuită a Declarației comune privind agențiile descentralizate până la 31 decembrie 2018. Sediul unei agenții a Uniunii ar trebui să fie selectat în urma unei proceduri transparente, care consolidează răspunderea democratică și prin definirea și ponderarea în comun a criteriilor de selecție.
(4b) Transferul ABE nu ar trebui să aibă consecințe asupra executării mandatului distinct sau a menținerii statutului juridic separat al Autorităților europene de supraveghere. Transferul ar putea permite, unde este posibil, partajarea între agențiile Uniunii a serviciilor administrative și de gestionare a clădirilor care nu sunt legate de activitățile de bază. Pentru a aborda aspectele legate de eficiența acestor agenții, Parlamentul European, Consiliul și Comisia ar trebui, atunci când revizuiesc Declarația comună privind agențiile descentralizate, să țină seama și de recomandările Grupului de lucru interinstituțional privind resursele agențiilor descentralizate.
(5) Prin urmare, Regulamentul (UE) nr. 1093/2010 al Parlamentului European și al Consiliului(7) ar trebui modificat în consecință.
(5a) Articolul 13 alineatul (2) din TUE prevede că relațiile dintre instituțiile Uniunii se desfășoară într-un cadru de cooperare loială și reciprocă, fiecare instituție acționând în limitele atribuțiilor care îi sunt conferite prin tratate, în conformitate cu procedurile, condițiile și scopurile prevăzute de acestea. Parlamentul European trebuie să fie pe deplin informat și implicat în toate etapele procedurii legislative ordinare.
Articolul 7 din Regulamentul (UE) nr. 1093/2010 se înlocuiește cu următorul text:
Autoritatea își are sediul la Paris, în Franța.
Autoritatea, Autoritatea europeană de supraveghere (Autoritatea Europeană de Asigurări și Pensii Ocupaționale) și Autoritatea europeană de supraveghere (Autoritatea Europeană pentru Valori Mobiliare și Piețe) își îndeplinesc sarcinile și atribuțiile, își organizează structura de funcționare, își gestionează modul de organizare și își finanțează activitățile principale - care diferă în funcție de domeniul lor de competență - în mod separat, indiferent de locul în care este amplasat sediul lor, permițând totodată, unde este posibil, partajarea serviciilor administrative și de gestionare a clădirilor care nu sunt legate de activitățile de bază. Până la ... [data punerii în aplicare a prezentului regulament], și, ulterior, în fiecare an, Comisia prezintă Parlamentului European și Consiliului un raport privind modul în care autoritățile se conformează acestor cerințe.”
Prezentul regulament se aplică de la data la care tratatele încetează să se aplice Regatului Unit sau de la 30 martie 2019, luându-se în considerare data care survine prima.
ANEXĂ LA REGULAMENTUL 2018/...
Parlamentul European regretă faptul că rolul său de colegiuitor nu a fost luat în considerare în mod corespunzător, deoarece nu a fost implicat în procedura care a condus la selectarea noului sediu al Autorității Bancare Europene (ABE).
În fine, Parlamentul European dorește să reamintească, de asemenea, că cele trei instituții s-au angajat în cadrul Acordului interinstituțional din 13 aprilie 2016 privind o mai bună legiferare(8) să coopereze în mod loial și transparent, reamintind egalitatea ambilor colegiuitori, astfel cum este consacrată în tratate.
Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
(COM2017/0734 – C8-420/2017 – 2017/0326(COD))
Comisia pentru bugete recomandă Comisiei pentru afaceri economice și monetare, care este comisie competentă, să ia în considerare următoarele amendamente:
(1a) Costurile asociate transferului de sediu al Autorității Bancare Europene sunt o consecință a deciziei unilaterale a Regatului Unit de a părăsi Uniunea. Cu toate acestea, în conformitate cu prevederile raportului comun al negociatorilor Uniunii Europene și ai guvernului Regatului Unit adoptat la 8 decembrie 2017 și cu angajamentul asumat de Regatul Unit de a contribui la bugetul general al Uniunii Europene pentru exercițiile financiare 2019 și 2020, ca și cum ar continua să facă parte din Uniune, și de a contribui la finanțarea angajamentelor restante la 31 decembrie 2020, aceste costuri trebuie suportate de către toți contribuabilii din Uniune prin intermediul bugetului general al Uniunii. Regatul Unit s-a oferit să inițieze discuții cu agențiile Uniunii care își au sediul la Londra pentru a analiza modul în care acestea și-ar putea reduce costurile de transfer.
(3) Pentru a asigura buna funcționare a Autorității Bancare Europene în noul său amplasament, înainte de mutarea Autorității Bancare Europene în noul său sediu ar trebui încheiat un acord privind sediul.
(3) Pentru a asigura buna funcționare a Autorității Bancare Europene în noul său amplasament, înainte de mutare, ar trebui încheiat un acord privind sediul și ar trebui aprobat un proiect de construcție în conformitate cu articolul 88 din Regulamentul delegat (UE) nr. 1271/20131a al Comisiei. Acordul privind sediul ar trebui să reflecte responsabilitatea specială care le revine autorităților franceze în ceea ce privește asigurarea condițiilor optime și a celei mai eficiente soluții pentru amplasarea sediului Autorității Bancare Europene.
1a Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (JO L 328, 7.12.2013, p. 42).
(3a) Mutarea Autorității Bancare Europene la Paris, Franța, deschide perspectiva creării unor sinergii în domenii precum administrația, TI și securitatea între Autoritatea Bancară Europeană și Autoritatea Europeană pentru Valori Mobiliare și Piețe, în special având în vedere faptul că aceste instituții au un mandat și un statut juridic distinct.
(3b) Comisia a elaborat propuneri legislative separate pentru revizuirea cadrului general care reglementează funcționarea celor trei autorități europene de supraveghere, cu scopul de a-l actualiza și de a garanta o supraveghere prudențială mai consecventă.
(3c) Transferul sediului Autorității Bancare Europene nu aduce atingere schemei de personal a acesteia, astfel cum a fost adoptată de autoritatea bugetară, și nici modului în care dispozițiile Statutului funcționarilor se aplică funcționarilor și celorlalți agenți care lucrează în cadrul Autorității Bancare Europene.
(3d) Instituțiile Uniunii au convenit să faciliteze continuarea procesului de cooperare dintre agențiile Uniunii și să exploreze posibilitățile de a realiza noi progrese în materie de eficiență în cadrul Grupului de lucru interinstituțional privind resursele agențiilor descentralizate.
Regulamentul 2010/1093/UE
Autoritatea își are sediul la Paris, în Franța. Autoritatea depune eforturi pentru a menține o cooperare strânsă cu alte agenții ale Uniunii, în special cu cele care sunt amplasate în proximitatea sa, pentru a realiza progrese în materie de eficiență.
Stabilirea sediului Autorității Bancare Europene
Nedzhmi Ali, Jean Arthuis, Richard Ashworth, Gérard Deprez, Manuel dos Santos, André Elissen, Eider Gardiazabal Rubial, Ingeborg Gräßle, Iris Hoffmann, Monika Hohlmeier, John Howarth, Bernd Kölmel, Zbigniew Kuźmiuk, Vladimír Maňka, Siegfried Mureșan, Liadh Ní Riada, Jan Olbrycht, Younous Omarjee, Pina Picierno, Răzvan Popa, Paul Rübig, Jordi Solé, Patricija Šulin, Eleftherios Synadinos, Indrek Tarand, Inese Vaidere, Daniele Viotti, Tiemo Wölken, Marco Zanni
Ingeborg Gräßle, Monika Hohlmeier, Georgios Kyrtsos, Ivana Maletić, Siegfried Mureșan, Jan Olbrycht, Paul Rübig, Inese Vaidere, Tomáš Zdechovský, Patricija Šulin
1a. solicită revizuirea imediată a abordării comune anexate la Declarația comună a Parlamentului European, a Consiliului Uniunii Europene și a Comisiei Europene privind agențiile descentralizate din 19 iulie 2012, pentru a ține seama în mod corespunzător de rolul Parlamentului European în procesul decizional privind sediul agențiilor, având în vedere prerogativele sale de colegislator în cadrul procedurii legislative ordinare, și solicită, așadar, implicarea strânsă a Parlamentului European în acest proces decizional;
„Parlamentul European regretă faptul că rolul său de colegislator nu a fost luat în considerare în mod corespunzător în cadrul procedurii de selecție a noului sediu al Autorității Bancare Europene (ABE).
Parlamentul European dorește să reamintească prerogativele sale de colegislator și insistă ca procedura legislativă ordinară să fie pe deplin respectată în ceea ce privește deciziile referitoare la sediu organelor și agențiilor.
În calitatea sa de unică instituție a Uniunii aleasă în mod direct, Parlamentul European este principalul garant al respectării principiului democratic în Uniune.
Parlamentul European salută faptul că procedura de selecție a noului sediu al agenției s-a bazat pe criteriile de selecție menționate în abordarea comună, dar regretă că, în cele din urmă, selecția s-a încheiat prin tragere la sorți. Prin urmare, Parlamentul insistă ca procedura de selecție a noii amplasări a unui sediu să fie reformată în viitor.
Parlamentul European subliniază faptul că procedura de selecție a noii amplasări a sediului, care se bazează pe abordarea comună, are un caracter exclusiv interguvernamental și că solicitarea de a confirma selecția făcută prin intermediul procedurii legislative ordinare reflectă punctele de divergență dintre acest proces interguvernamental și metoda comunitară, creând riscul de subminare a metodei comunitare.
În fine, Parlamentul European dorește să reamintească, de asemenea, că cele trei instituții s-au angajat în cadrul Acordului interinstituțional din 13 aprilie 20161 privind o mai bună legiferare să coopereze în mod loial și transparent, reamintind egalitatea ambilor colegislatori, astfel cum este consacrată în tratate.”
1 JO L 123, 12.5.2016, p. 1.
Referire la datoria de cooperare loială și reciprocă a instituțiilor UE.
(5a) La articolul 13 alineatul (2) din Tratatul privind Uniunea Europeană se prevede că relațiile dintre instituțiile Uniunii se desfășoară într-un cadru de cooperare loială și reciprocă, în vreme ce fiecare instituție acționează în limitele atribuțiilor care îi sunt conferite prin tratate, în conformitate cu procedurile, condițiile și scopurile prevăzute de acestea. Parlamentul European trebuie să fie pe deplin informat și implicat în toate etapele procedurii legislative ordinare.

References: articolul 294
 articolul 114
 articolul 295
 articolul 7
 articolul 50
 articolul 50
 articolul 88
 Articolul 13

Articolul 7
 articolul 88
 articolul 208
 articolul 13